
Tisztelt Képviselő-testület!

2025. január 1. napjával módosult a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet, melynek a 3. számú melléklete tartalmazza az államháztartás szakágazati rendjének besorolási tevékenységét és az azokhoz tartozó szakágazatszámokat. 

A megnevezés a Káli-medence Idősek Otthona Mindszentkálla alapító okiratának 4.2. pontjában lévő táblázatban szereplő szakágazat szám módosítását Mindszentkálla Község Önkormányzata 61/2025. (V.28.) számú határozatával elfogadta.
Az Alapító Okirat és az egységes szerkezetű Alapító Okirat megküldésre került a Magyar Államkincstárnak. 
Az Államkincstár a melléklet hiánypótlást küldte, ami alapján az Alapító Okiratot módosítani szükséges. A hiánypótlás megküldésének a határideje 2025. június 23. 

Kérem a Tisztelt Képviselő-testületet, hogy az előterjesztést megvitatni szíveskedjen.

Határozati javaslat:

MINDSZENTKÁLLA KÖZSÉG ÖNKORMÁNYZATA KÉPVSELŐ-TESTÜLETÉNEK

…/2025. (…) HATÁROZATA

A Káli-medence Idősek Otthona Mindszentkálla alapító okiratának módosításáról

Mindszentkálla község Önkormányzata Képviselő-testülete a Káli-medence Idősek Otthona Mindszentkálla alapító okiratának módosítását és annak egységes szerkezetét a törzskönyvi bejegyzés napjával jóváhagyja. 

A Képviselő-testület felkéri a jegyzőt, hogy az alapító okiratot a Magyar Államkincstár részére küldje meg, a bejegyzés iránt intézkedjen. 

Felelős: dr. Szabó Tímea, címzetes főjegyző
Határidő: 2025. június 23.






